open-index/open-wikipedia-markdown huggingface dataset:
सांवर लाल जाट

**सांवर लाल जाट** एक भारतीय राजनेता थे। अजमेर लोकसभा संसदीय क्षेत्र से भाजपा के सांसद थे। पहले ये राजस्थान सरकार में केन्द्रिय मंत्री थे। वो राजस्थान विधानसभा में अजमेर जिले की नसीराबाद विधानसभा क्षेत्र से विधायक थे। उन्होंने सोहलवीं लोकसभा का चुनाव अजमेर से जीता था।

## पूर्व जीवन
साँवरलाल जाट का जन्म सन् १९५५ में राजस्थान राज्य के अजमेर जिले के गोपालपुरा नामक गाँव में हुआ था। उन्होंने वाणिज्य में स्नातकोत्तर करने के बाद राजस्थान विश्वविद्यालय में शिक्षक का कार्य भी किया था। सांवर लाल का निधन ०९ अगस्त २०१७ को राजधानी दिल्ली में एक अस्पताल में हो गया। सांवर पिछले महीने की २३ जुलाई को जयपुर में भाजपा अध्यक्ष अमित शाह के एक कार्यक्रम में बेहोश होकर गिर पड़े थे इसके चलते उन्हें पहले जयपुर में भर्ती कराया था बाद में दिल्ली भेजा गया था। डॉक्टरों ने सांवर लाल जाट को दिल का दौरा यानी हार्ट अटैक बताया है और इन्होंने आखिरी सांस ०९ अगस्त को ली। 

## राजनीतिक जीवन
वो ९वीं, १०वीं, ११वीं और १२वीं राजस्थान विधानसभा के अजमेर जिले की भिनाई विधानसभा क्षेत्र से सदस्य रहे। वो १९९३, २००३ और २०१३ में राजस्थान सरकार में मंत्री बने। राजस्थान की १४वीं विधान सभा में जाट नसिराबाद विधान सभा से चुने गये और २० दिसम्बर २०१३ को उन्होंने राजस्थान के केन्द्रिय मंत्री की शपथ ग्रहण की।

## सन्दर्भ

## बाहरी कड़ियाँ
*
* राजस्थान सरकार का मंत्रिमण्डल
* विधान सभा पृष्ठ पर व्यक्तिगत आँकड़े

श्रेणी:1955 में जन्मे लोग
श्रेणी:१६वीं लोक सभा के सदस्य
श्रेणी:राजस्थान से राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:२०१७ में निधन
श्रेणी:अजमेर के लोग
श्रेणी:मोदी मंत्रिमंडल
महंत चांदनाथ

**महंत चांदनाथ** (21 जून 1956 – 17 सितम्बर 2017) भारतीय राजनीतिज्ञ और धार्मिक नेता थे। वो हिन्दू धर्म में नाथ सम्प्रदाय के मुखिया थे। २००४ में राजस्थान विधान सभा के लिए भारतीय जनता पार्टी के बहरोड़ से विधायक निर्वाचित हुये। २०१४ में वो भाजपा के राजस्थान के अलवर लोकसभा क्षेत्र से सांसद चुने गये।

## सन्दर्भ

श्रेणी:१६वीं लोक सभा के सदस्य
श्रेणी:1956 में जन्मे लोग
श्रेणी:राजस्थान से राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:२०१७ में निधन
श्रेणी:धार्मिक नेता
अर्जुन लाल मीणा

**अर्जुन लाल मीणा** उदयपुर लोक सभा निर्वाचन क्षेत्र से भारतीय जनता पार्टी के 16 व 17 वीं लोकसभा के निर्वाचित सांसद हैं।

## सन्दर्भ

श्रेणी:१६वीं लोक सभा के सदस्य
श्रेणी:राजस्थान से राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:मीणा जनजाति के लोग
कास्त्रो

**कास्त्रो** चीलोए द्वीप के चिली द्वीप में एक शहर और कम्यून है। कास्त्रो लॉस लागोस क्षेत्र में चीलोए प्रांत की राजधानी है। शहर के मध्य चीलोए द्वीप के पूर्वी तट पर एस्टेरो डे कास्त्रो पर स्थित है।

## सन्दर्भ

श्रेणी:चिली के कम्यून
श्रेणी:चिली के शहर
वैस्टरबाटन-कुरीरैन

**वैस्टरबाटन-कुरीरैन** एक स्वीडिश अख़बार है जिसकी स्थापना 1900 में हुई थी। यह ऊमेओ, वैस्टरबाटन में छपता है। यह वैस्टरबाटन क्षेत्र की खबरों के साथ साथ ऊमेओ के बारे में विशेष खबरें देता है। इसमें राष्ट्रीय एवं अंतर्राष्ट्रीय खबरें भी होती हैं।

## इतिहास
### रोज़न
वि.के. पहली बार 17 मई 1900 को छपा था और 1903 तक वैस्टरबाटन काउंटी का सबसे मशहूर अख़बार बन गया था। ऐस्ट्रिड तैरिड इसके साथ जुड़े पहले पत्रकारों में से एक थे।

गुस्ताव रोज़न की स्वीडन के इतिहास में विशेष भूमिका रही है और वह 1926 तक इस अख़बार के संचालक रहे क्योंकि 1926 में उनको कार्ल गुस्ताव एकमान के आफिस में सुरक्षा मंत्री बना दिया गया था। इसका उतराधिकारी अर्नेस्ट गाफ़वेलिन बना जो छः महीने बाद मर गया। उसके बाद गुस्ताव रोज़न का एकलोता लड़का स्तैल्न रोज़न 23 साल की आयु में इसका संपादक और प्रकाशक बना। सितंबर 1928 में एकमान के इस्तीफा देने के बाद गुस्ताव रोज़न ऊमेओ में वापिस आ गये; पहले वी.के. के राजनितिक संपादक के तौर पर काम किया और फिर 1931 से लेकर 1942 तक वैस्टरबाटन काउंटी के गवर्नर रहे।

### बैकस्ट्राम
1929 में रोज़न ने अपने तकरीबन सारे शेअर मशहूर निर्माणकार बैकस्ट्राम को बेच दिए। 1930/1931 तक वी.के. की इमारत पूरी बन गई और जिसमें 1988 तक वी.के. का काम होता रहा। 1949 में यह नौरलंड का पहला ऐसा अख़बार था जिसका अपना प्रैस फोटोग्राफर था, हैरी लिंडवाल, जो 1985 निवृत्ति तक नौकरी पर रहे।

## सन्दर्भ

श्रेणी: स्वीडन
मिस्र साम्राज्य

right|thumb|300px|१५वीं शताब्दी ईसापूर्व में मिस्र साम्राज्य अपने सर्वाधिक विस्तृत रूप में था।
प्राचीन मिस्र के इतिहास के १६वीं शताब्दी ई॰पू॰ से ११ शताब्दी ई॰पू॰ की अवधि को **मिस्र का नवीन साम्राज्य** या **मिस्र साम्राज्य** कहा जाता है। इस समय मिस्र के अठारहवें , उन्नीसवें और बीसवें राजवंश ने शासन किया। रेडियोकार्बन तिथि निर्धारण पद्धति से इस साम्राज्य का यथार्थ उद्भव १५७०–१५४४ ई॰पू॰ प्राप्त होता है। इस काल में मिस्र अपने वैभव और शक्ति के शिखर पर था।

## सन्दर्भ

श्रेणी:प्राचीन मिस्र
श्रेणी:मिस्र का इतिहास
देंग शियाओ पिंग

thumb|१९७९ में देंग शियाओ पिंग

**देंग शियाओ पिंग** (Deng Xiaoping ; पिन्यिन: Dèng Xiǎopíng, [tɤŋ˥˩ ɕjɑʊ˩ pʰiŋ˧˥] ; 22 अगस्त 1904 – 19 फ़रवरी 1997) चीन का राजनेता एवं सुधारक थे जो माओ जेडाँग की मृत्यु के बाद चीन को बाजारवादी अर्थव्यस्वथा की तरफ ले गये। यद्यपि देंग चीन के किसी भी उच्च पद पर आधिकारिक रूप से नहीं बैठे किन्तु १९७८ से १९९२ तक वे ही चीन के 'प्रधानतम नेता' थे।

## बाहरी कड़ियाँ
*यथार्थवादी नेता डेंग शिआओ पिंग (प्रभात खबर)
*डेंग शियाओ पिंग (बीबीसी हिन्दी)

श्रेणी:चीन के राजनेता
हरसिमरत कौर बादल

**हरसिमरत कौर बादल ** (जन्म: २५ जुलाई १९६६) भारत की एक राजनीतिज्ञ हैं और पूर्व में भारत सरकार के अंतर्गत खाद्य प्रसंस्करण उद्योग मंत्री थीं। वे भटिंडा लोक सभा निर्वाचन क्षेत्र से वर्ष २००९ से लगातार १५ वीं और १६वीं लोकसभा की सांसद हैं। वे शिरोमणि अकाली दल की सदस्य और पंजाब के पूर्व  उप मुख्यमंत्री सुखबीर सिंह बादल की पत्नी हैं। 

पंजाब क्षेत्र में घट रहे लिंग अनुपात के विरुद्ध चलाए जा रहे *[[नन्ही छाँ अभियान]]* (हिंदी : नन्ही छाँव) के लिए इनका उल्लेख किया जाता है।

## सन्दर्भ

श्रेणी:राजनीतिज्ञ
श्रेणी:1966 में जन्मे लोग
श्रेणी:जीवित लोग
श्रेणी:पंजाबी लोग
श्रेणी:शिरोमणि अकाली दल के राजनीतिज्ञ
श्रेणी:महिला अधिकार कार्यकर्ता
श्रेणी:भटिंडा के लोग
श्रेणी:१७वीं लोक सभा के सदस्य
श्रेणी:मोदी मंत्रिमंडल
कोलंबिया अन्तरिक्ष यान आपदा

1 फ़रवरी 2003 को टेक्सास, लुईसियना में कोलंबिया अंतरिक्ष यान दुर्घटना का शिकार हुआ। यह हादसा उस समय हुआ जब कोलंबिया अंतरिक्ष यान पृथ्वी के वातावरण में पुन: वापस आ रहा था। दुर्घटना में सभी सात अंतरिक्ष यात्री मारे गए। इनमें माइकल फिलिप एंडरसन, कल्पना चावला, डेविड ब्राउन, लॉरेल क्लॉर्क, रिक हसबैंड, विलियम मैककूल और इलान रेमोन शामिल थे।

## सन्दर्भ

श्रेणी:नासा
श्रेणी:2003
लार (ईरान)

**लार** () ईरान के फ़ार्स प्रान्त की लारेस्तान काउंटी के सेंट्रल जिले में स्थित एक नगर है। यह पहले काउंटी और जिले दोनों की राजधानी भी है।

## टिप्पणी

## सन्दर्भ

## External links

* गेरास - इस क्षेत्र के इतिहास, जनसांख्यिकी और फ़ोटो पर जानकारी

श्रेणी:ईरान के नगर
ताराचन्द

**डॉक्टर ताराचंद** भारत के पुरातत्त्वविद तथा इतिहासकार थे। वे भारत के प्राचीन इतिहास एवं संस्कृति के विशेषज्ञ थे। उन्होने इलाहाबाद विश्वविद्यालय में पढ़ाया था। १९४० के दशक में वे इस विश्वविद्यालय के उपकुलपति रहे थे।उन्होंने 'इन्फ्लूएंस आफ इस्लाम आन इंडियन कल्चर' नामक प्रसिद्ध पुस्तक लिखी.

## रचनाएँ
**भारतीय स्वतंत्रता आन्दोलन का इतिहास* (तीन भागों में) 

श्रेणी:भारतीय इतिहासकार
श्रेणी:साहित्य और शिक्षा में पद्म विभूषण के प्राप्तकर्ता
बिनय कुमार सरकार

**बिनय कुमार सरकार** (26 दिसम्बर, 1887 – 1949) भारत के समाजविज्ञानी, प्राध्यापक एवं राष्ट्रवादी चिन्तक थे। उन्होने कोलकाता में अनेकों संस्थाओं की स्थापना की जिनमें बंगाली समाजशास्त्र संस्थान (Bengali Institute of Sociology), बंगाली एशिया अकादमी, बंगाली दाँते सोसायटी (Bengali Dante Society), तथा बंगाली अमेरिकी संस्कृति संस्थान (Bengali Institute of American Culture) प्रमुख हैं।

पैतृक निवास बिक्रमपुर, ढाका। पिता सुधन्य कुमार सरकार। १९०१ ई मालदह जिला स्कूल से प्रथम स्थान प्राप्त करके १९०५ ई में प्रेसिडेन्सी कालेज में प्रवेश। वहाँ से छात्रवृत्ति के साथ बी ए तथा १९०६ ई में एम ए किया। वे अंग्रेजी और बंगला के अलावा ६ अन्य भाषाएँ जानते थे। विद्यार्थीजीवन में (१९०२) उन्होने ‘डन सोसाइटि’ में योगदान दिया। १९०७-११ ई तक बंगीय जातीय शिक्षा-परिषद में अध्यापन के समय मालदह में अनेक विद्यालयों की स्थापना की तथा राष्ट्रीय शिक्षा-बिषयक अनेकों ग्रन्थ रचे। उन्होने कई यूरोपीय लेखकों के ग्रन्थों का अनुवाद भी किया। १९०९ ई में इलाहाबाद के पाणिनि कार्यालय के गवेषक रहे। १९१४ ई से १९२५ ई तक उन्होने विश्वभ्रमण किया एवं विश्व के विभिन्न विश्वविद्यालयों में अध्यापन किया। १९२६-१९४९ ई तक कोलकाता विश्वविद्यालय के अर्थशास्त्र विभाग के अध्यापक रहे। उन्होने 'धनविज्ञान परिषद' की स्थापना की प्रतिष्ठाता ओ ‘आर्थिक उन्नति’ नामक मासिक पत्रिका का सम्पादन किया। उनके द्वारा रचित ग्रन्थों की संख्या १०० से अधिक है। विदेश में भारत की स्वाधीनता संग्रामी क्रान्तिकारियों की तरह-तरह से सहायता की। उनके अनुज धीरेन सरकार प्रवासी क्रांतिकारियों में अन्यतम थे। उन्होने बहुत से छात्रों को उच्चशिक्षा प्राप्त करने के लिये विदेश भेजा। स्वाधीन भारत की वाणी के प्रचार के लिये अमेरिका सफर के समय उनका देहान्त हो गया।

## प्रमुख प्रकाशन
उनके उल्लेखनीय ग्रन्थ हैं-
* निग्रोजातिर कर्मबीर,
* बर्तमान जगत् (१३ खण्ड),
* धनदौलतेर रूपान्तर,
* चीना सभ्यतार अ आ क ख,
* Creative India,
* The Science of History and the Hope of Mankind,
* Love in Hindu Literature,
* Hindu Achievements in Exact Science,
* Political Theories and Institutions of the Hindus,
* The Futurrism of Young Asia,
* Sociology of Young Asia,
* Sociology of population,
* Economic Development,
* Sociology of Races Cultures and Human progress,
* Village and Towns as Social Patterns इत्यादि।
* 1914/1921 *The Positive Background of Hindu Sociology*
* 1916 *The beginning of Hindu culture as world-power (A.D. 300-600)*
* 1916 *Chinese Religion Through Hindu Eyes*
* 1918 *Hindu achievements in exact science a study in the history of scientific development*
* 1919 "Hindu Theory of International Relations" APSR 

## सन्दर्भ

## बाहरी कड़ियाँ
*Benoy Kumar Sarkar materials in the South Asian American Digital Archive (SAADA)
*The Positive Background of Hindu Sociology: Introduction to Hindu Positivism (By Benoy Kumar Sarkar)

श्रेणी:भारत के समाजविज्ञानी
श्रेणी:भारतीय इतिहासकार
श्रेणी:भारत के अर्थशास्त्री
आर्गनाइजर

**ऑर्गनाइजर** (Organiser) भारत का एक अंग्रेजी साप्ताहिक पत्र है। यह राष्ट्रीय स्वयंसेवक संघ का मुखपत्र है।

इसका आरम्भ १९४७ में भारत विभाजन के कुछ सप्ताह पूर्व हुआ था। श्री ए आर नैयर, केवल रतन मलकानी, लालकृष्ण आडवाणी, वीपी भाटिया, शेषाद्रि चारी आदि इसके सम्पादक रहे हैं। प्रफुल्ल केतकर इसके वर्तमान सम्पादक हैं।

## सन्दर्भ

## इन्हें भी देखें
* पाञ्चजन्य

## बाहरी कड़ियाँ
*'''आर्गनाइजर''' का जालघर

श्रेणी:भारत में प्रकाशित होने वाले समाचार पत्र
अस्चांसका विला

**अस्चांसका विला** उत्तरी स्वीडन के शहर ऊमेओ की एक उलेखनीय इमारत है। इसका निर्माण शास्त्री रागनार ओसतबर्ग है और यह 1906 में कर्नल विल्हेम अस्चान के लिए बनाई गई थी। आज की तारीक में यह एक रेस्तरां है। 

## इमारत
इस विला का डिज़ाइन आर्किटेक्ट रागनार ओसतबर्ग द्वारा बनाया गया था और 1906 1906 में कर्नल विल्हेम अस्चान के लिए बनाई गई थी। ओसतबर्ग ने ऊमेओ में कई इमारतों का डिज़ाइन बनाया पर वह स्टाकहोम के टाउन हाल के लिए मशहूर है। आज की तारीक में अस्चांसका विला एक रेस्तरां है। 

लकड़ी की बनाई यह इमारत अपने राष्ट्री रोमांटिक अंदाज़ में श्चारिन्सका विला के साथ मिलती जुलती है। 

## सन्दर्भ

श्रेणी:इमारतें
श्रेणी:स्वीडन
लेव!

**लेव!** 170 मीटर लंबी कांच की एक कलाकृति है जो स्वीडन में ऊमेओ सेंट्रल स्टेशन और हागा जिला के बीच एक सुरंग में स्थित है। इसका उदघाटन 7 नवम्बर 2012 में ऊमेओ सेंट्रल स्टेशन के दुबारा खुलने के समें किया गया था। 

श्रेणी:ऊमेओ
श्रेणी:कांच की कलाकृतियां
श्रेणी:स्वीडन
मेट्रो मनिला (फ़िल्म)

:*यदि आप फ़िलिपीन्ज़ की इसी नाम की राजधानी पर जानकारी ढूंढ रहे हैं तो [[मेट्रो मनीला|मेट्रो मनिला]] का लेख देखें*
***मेट्रो मनिला*** ब्रिटिश फिलिपिनो फ़िल्म है जिसका निर्देशन शॉन एलिस ने किया है। शॉन एलिस ने निर्देशन के साथ फ़िल्म को लिखने का कार्य भी किया है।

## पटकथा
एक बेहतर भविष्य के लिए ऑस्कर रामिरेज़ (जैक मैकपागल) अपने परिवार सहित मैट्रो मनिला चला जाता है। वहाँ जाने के बाद उन्हें नगरीय जीवन का ज्ञान होता है।
## कलाकार
* जैक मैकपागल – ऑस्कर रामिरेज़
* एल्थिया वेगा
* जॉन अर्सिला
* लुई मेंडोज़ा
* जॉय मेंडोज़ा
* अलेक्स मेंडोज़ा
## सन्दर्भ

## बाहरी कड़ियाँ
*
बागोबोल मेनर

**बागोबोल मेनर** () ऊमे नदी पर बगोबोल पर स्थित एक मकान है। यह उत्तरी स्वीडन के शहिर ऊमेओ से 10 किलोमीटर की दूरी पर स्थित है। यह इमारत 1846 में बागोबोल सौ-मिल के मैनेजर के लिए बनाई गई थी।

## इतिहास
यह इमारत 1846 में बागोबोल सौ-मिल के मैनेजर के लिए बनाई गई थी। इस इमारत का डिज़ाइन ऊमेओ के मंत्री जोहान ऐन्दर्ज़ लिंडर द्वारा बनाया गया था, जो एक लेखक और मंत्री होने के साथ-साथ एक भवन निर्माण शास्त्री भी थे। उसने इस इमारत का डिज़ाइन एंपायर स्टाइल में बनाया था।

## निर्माण
यह इमारत लकड़ी के फटों से बनाई गई थी जिनको सफेद रंग किया गया था तांकि इस इमारत को देखने से लगे कि यह एक पथर की इमारत है। दो मंजिलों पर 500 मीटर/वर्ग की जगह के साथ यह इलाके के सभ से बड़े घरों में से एक थी। इमारत का बाहरके हिस्से और अंदर वाले हिस्से की बहुत देख रेख रखी गई है। मगर, गार्डन और इस घर के साथ जुडी और इमारतें इतनी नहीं संभाली जा सकी, जिन में स्कूल, तबेला आदि शामिल थीं।

## सन्दर्भ

श्रेणी: स्वीडन
कुक्कू माथुर की झंड हो गई

***कुक्कू माथुर की झंड हो गई*** 2014 की हिन्दी हास्य, रूमानी, नाटक फ़िल्म है जिसके निर्देशक अमन सचदेव और निर्माता एकता कपूर हैं। यह मनोरंजन के साथ-साथ एक संदेश देने वाली एक हल्की-फुल्की फ़िल्म है। इसमें फ़िल्म के नायक एक हल्के अंदाज़ में बोध प्राप्ति होती है। वह सच्चाई के लिए प्रत्येक अपने सपने को भी ठुकरा देता है।
## पटकथा
फ़िल्म दो दोस्तों की कहानी है। इसमें कुक्कू माथुर (सिद्धार्थ गुप्ता) दिल्ली के एक निम्न-मध्यवर्गीय परिवार का लड़का है। वह खाना बहुत अच्छा बनाता है और उसका सपना एक भोजनालय खोलने का है। उसका दोस्त रॉनी गुलाटी (आशीष जुनेजा) एक व्यवसायी परिवार से है जो कपड़ों का व्यापार करते हैं। कुक्कू अपने पिता और बहन के साथ रहता है और उसकी माँ नहीं हैं और शायद इसलिए वह अपने दोस्त और उसकी माँ की दया का पात्र है। दोनों में खूब अच्छी बनती है। 12वीं पास करने के बाद कुक्कू का प्रवेश किसी कॉलेज में नहीं हो पाता, जबकि रॉनी कपड़े की दुकान के अपने पारिवारिक व्यवसाय में लग जाता है। वह एक प्रोडक्शन कंपनी में नौकरी शुरू कर देता है, जहां उसे अजीबोगरीब तरीके से काम करना पड़ता है। स्थितियां कुछ ऐसी होती हैं कि दोनों दोस्तों के रिश्तों में दरार आ जाती है। कुक्कू अब गुलाटी परिवार से बदला लेना चाहता है। यहीं कुक्कू के कानपुर के चचेरे भाई प्रभाकर भैया (अमित सियाल) कहानी में प्रवेश करते हैं, जिनके पास हर समस्या का समाधान है। वह तिकड़म भिड़ा कर कुक्कू का रेस्टोरेंट खुलवा देते हैं। कुक्कू की जिंदगी दौड़ने लगती है, पर एक दिन सब कुछ बदल जाता है।

## कलाकार
* सिद्धार्थ गुप्ता – कुक्कू माथुर
* सिमरन कौर मुंडी – तोता (कुक्कू का प्यार)
* पल्लवी बत्रा – रोजी
* आशिष जुनेजा – रॉनी गुलाटी
* सिद्धार्थ भारद्वाज –
* अमित सियाल –
* कुमार अनुज शर्मा –
* राज सिंह अरोड़ा –

## सन्दर्भ

## बाहरी कड़ियाँ
* 
* 

श्रेणी:2014 में बनी हिन्दी फ़िल्म
ऊमेओ विश्वविद्यालय पुस्तकालय

**ऊमेओ विश्वविद्यालय पुस्तकालय** स्वीडन के सात पुस्तकालय में से एक है जिनमें स्वीडन के सारे प्रकाशकों को कानून के मुताबिक अपने द्वारा छापी गई हर पुस्तक की एक कापी देनी पडती है। 

## इतिहास
यह पुस्तकालय 1950 में खुली थी। इसको 1951 में उत्तरी स्वीडन की एक उलेखनीय पुस्तकालय माना गया। इस पुस्तकालय को स्वीडन में छपी हर पुस्तक की एक कापी दी जाती है।

## सन्दर्भ

श्रेणी:स्वीडन
स्तोरगातां, ऊमेओ

**स्तोरगातां** (स्वीडिश: Storgatan, मुख्य गली) ऊमेओ की 4 किलोमीटर लंबी एक गली है। यह ऊमे नदी के उत्तरी क्षेत्र में शहर के मुख्य क्षेत्रों में से गुजरती है।

स्तोरगातां के ऊपर ऊमेओ नगरपालिका की कई ऐतिहासिक इमारतें और शहर के पांच मुख्य पार्क स्थित है। इस गली से हर रोज़ औसतन 8,900 वाहन गुजरते हैं (2006)।

## इतिहास
जब 1622 में ऊमेओ की स्थापना हुई थी तो ऊमे नदी के उत्तरी हिस्से में नदी के समानांतर दो गलियाँ बनाई गई और पांच गलियाँ नदी तक पहुंचने के लिए बनाई गई। दक्षिण वाली लंबी गली (आज कल "स्तोरगातां") शहर से बाहर निकलकर स्टाकहोम और तोर्नियो तक पहुंचती थी।

1780 में स्तोरगातां की फर्शबंदी की गई और 1782 में इसके उपर स्थित घरों को नंबर दिए गये क्योंकि यह फैसला हुआ कि ऊमेओ शहर के सारे घरों को नंबर दिए जायेंगे। यह नंबर एक लकड़ी के तख्ते पर लिखकर सारे घरों के बाहर लगाए गये।

1864 में शहर का एक नया नक्शा बनाया गया जो 1852 के बाद बने निकोलसताद (एक शहर) से प्रभावित था।

## सन्दर्भ
गोरख धंधा

**गोरख धंधा** शब्द गुरु गोरखनाथ के आचकित क्रिया की वजह से प्रचलन में आया था, जो तंत्र के ज्ञाता थे। आजकल बहुत अधिक उलझन से भरे विषय, समस्या आदि को गोरख धंधा कह दिया जाता है जैसे कि नुसरत फतेह अली खान की एक मशहूर कव्वाली का मुखड़ा -"तुम इक गोरखधंधा हो..."-जिसमें वे भिन्न भिन्न संतों व शायरों के कलाम को उद्धृत करते हुए यह परिणाम निकालते हैं कि खुदा/भगवान एक अबूझ पहेली है। लेकिन आजकल मीडिया में सामान्यतः किसी भी बुरे कार्य जैसे मिलावट, धोखा-धड़ी, छल-कपट, चोरी-छिपे भ्रष्ट कार्यों के लिए यह शब्द प्रयोग होता है।

हालाँकि इस शब्द का इतिहास देखें तो "गोरख-धंधा" नाथ, योगी, जोगी, धर्म - साधना में प्रयुक्त एक आध्यात्मिक मन्त्र योग विद्या है तथा नाथ-मतानुयायियों की धार्मिक भावना से जुड़ा है। ऐसी मान्यता है कि गुरु गोरखनाथ जी ने उस परम सत्य को पाने के लिए कई विधियों की तलाश की व साधना की व्यवस्था बनाई। डॉ॰ पीताम्बर दत्त बड़थ्वाल ने गोरखनाथ की रचनाओं का संकलन और संपादन किया जो ‘गोरख बानी’ के नाम से प्रकाशित हुआ। डॉ॰ बड़थ्वाल की खोज में कम से कम ४० पुस्तकों का पता चला था, जिन्हें गोरखनाथ-रचित बताया जाता है। मनुष्य के भीतर अंतर-खोज के लिए गुरु गोरखनाथ जी ने जितना आविष्कार किया उतना शायद किसी ने भी नहीं किया है। उन्होंने इतनी विधियां दीं कि लोग उलझ गये की कौन-सी ठीक, कौन-सी गलत, कौन-सी करें, कौन-सी छोड़ें। यह उलझाव इस सीमा तक जा पहुँचा कि लोग हताश होने लगे तथा गोरख-धंधा शब्द प्रचलन में आ गया। जो समझ में ना आ सके वो गोरख-धंधा है। 

कालाँतर में इन विधियों का दुरुपयोग नकारात्मक प्रवृत्ति के लोगों द्वारा धार्मिक लोगों को छलने में भी होने लगा जिसके कारण समय के साथ साथ यह शब्द नकारात्मक होता चला गया।
 
गोरखपंथी साधु लोहे या लकड़ी की सलाइयों के हेर फेर से एक चक्र बनाते हैं। उस चक्र के बीच में एक छेद करते हैं। इस छेद में से कौड़ी या मालाकार धागे को डालते हैं और फिर मन्त्र पढ़कर उसे निकाला करते हैं। इसी को गोरखधंधा या धंधारी कहते हैं। इसका उल्लेख योगियों के वेष में प्रायः सर्वत्र मिल जाता है। गोरखधंधा या धंधारी में से क्रिया जाने बिना कौड़ी या डोरी निकालना बहुत कठिन कार्य है। इसीलिए गोरखधंधा शब्द का प्रचलन आजकल उलझन और झंझट वाले कार्यों का वाचक बन गया है।

## सन्दर्भ

श्रेणी:शब्दार्थ
श्रेणी:तंत्रविद्या
इब्न सीना

**अबू अली सीना** (फारसी: بو علی‌ سینا ; ९८० – १०३७, अंग्रेजी: Avicenna or Ibn-Sina) फारस के विद्वान, दार्शनिक एवं चिकित्सक थे। उन्होने विविध विषयों पर लगभग ४५० पुस्तकें लिखी जिसमें से २४० अब भी प्राप्य हैं। इसमें से १५ पुस्तकें चिकित्सा विज्ञान से संबंधित हैं। उनकी विश्वविख्यात किताब का नाम क़ानून है। यह किताब मध्यपूर्व जगत में मेडिकल सांइस की सबसे ज़्यादा प्रभावी और पढ़ी जाने वाली किताब है। इस प्रकार अपने समय के प्रसिद्ध चिकित्सक थे। अबू अली सीना न केवल नास्तिक चिकित्सकों और दार्शनिकों में सबसे आगे हैं बल्कि पश्चिम में शताब्दियों तक वे चिकित्सकों के सरदार के रूप में प्रसिद्ध रहे।

इब्न  सिन्ना (एविसेना) पर दुनिया की प्राचीनता, उसके (दुनिया के) बाद की अस्वीकृति और "भीतर की महान विचारधारा" के अलावा अन्य नास्तिक सिद्धांतों के बारे में अपने बयानों के कारण काफिर और नास्तिक होने का आरोप लगाया गया था।अन्य विद्वानों जिन्होंने यह कहा कि इब्न सिन्ना एक नास्तिक था (शेख अल-थुवैनी के पहले), अल-ग़ज़ाली, इब्न तैमियाह, इब्न अल-क़ायम और अल-ढाबी है।

दर्शनशास्त्र और चिकित्सा के अलावा, इब्न सीना के संग्रह में खगोल विज्ञान, कीमियागरी, भूगोल और भूविज्ञान, मनोविज्ञान, इस्लामी धर्मशास्त्र, तर्कशास्त्र, गणित, भौतिकी और कविता पर लेखन शामिल है।

### परिस्थितियाँ:
इब्न सीना ने इस्लामी स्वर्ण युग कहे जाने वाले दौर में लेखन का एक विशाल संग्रह बनाया, जिसमें बाइज़ेंटाइन यूनानी-रोमन, फारसी और भारतीय ग्रंथों के अनुवादों का बड़े पैमाने पर अध्ययन किया गया था।फारस के पूर्वी भाग, प्राचीन ख़ुरासान और मध्य एशिया में समानीद साम्राज्य और फारस के पश्चिमी भाग और इराक में बुईद साम्राज्य ने शैक्षिक और सांस्कृतिक विकास के लिए एक संपन्न वातावरण प्रदान किया।समानीद साम्राज्य के तहत, बुखारा इस्लामी दुनिया की सांस्कृतिक राजधानी के रूप में बगदाद का प्रतिद्वंद्वी बन गया। वहां कुरान और हदीस का अध्ययन बहुत ज़ोर-शोर से चल रहा था। विशेष रूप से इब्न सीना और उनके विरोधियों द्वारा दर्शनशास्त्र, फ़िक़्ह और धर्मशास्त्र (कलाम) को और विकसित किया गया।अल-राज़ी और अल-फराबी ने चिकित्सा और दर्शनशास्त्र में प्रणाली विज्ञान और ज्ञान प्रदान किया। इब्न सीना को बल्ख़, ख़्वारेज़्म, गोर्गान, रे, इस्फ़हान और हमादान के महान पुस्तकालयों तक पहुंच प्राप्त थी। विभिन्न ग्रंथों (जैसे बहमनियार के साथ अहद) से पता चलता है कि उन्होंने उस समय के महानतम विद्वानों के साथ दार्शनिक मुद्दों पर बहस की थी।अरुज़ी समरकंदी ने लिखा है कि कैसे इब्न सीना ने ख़्वारेज़्म छोड़ने से पहले अल बेरुनी (एक प्रसिद्ध वैज्ञानिक और खगोल विज्ञानी), अबू नस्र इराकी (एक प्रसिद्ध गणितज्ञ), अबू सहल मसिही (एक सम्मानित दार्शनिक) और अबू अल-खैर खम्मर एक महान चिकित्सक से मुलाकात की थी।

### प्रारंभिक जीवन
इब्न सीना का जन्म (लगभग) 980 में, मध्य एशिया और प्राचीन ख़ुरासान के एक फारसी राजवंश, समानीद की राजधानी, बुखारा (वर्तमान उज़्बेकिस्तान में) के पास एक गाँव, अफशाना में हुआ था। उनकी माता, सितारा, बुखारा से थीं। जब कि, अधिकांश विद्वानों के अनुसार, इब्न सीना के अधिकांश परिवार वाले सुन्नी इस्लाम को मानते थे, लेकिन उनके पिता, अब्दुल्लाह, बल्ख़ (वर्तमान अफगानिस्तान में) के एक सम्मानित विद्वान थे, जो शायद इस्माइली पंथ में परिवर्तित हो गए थे या सुन्नी इस्लाम में ही बने रहे थे।

## सन्दर्भ

## बाहरी कड़ियाँ

*हमेदान नगर (रेडियो इरान)

श्रेणी:चिकित्सक
श्रेणी:पाश्चात्य दर्शन
श्रेणी:मध्ययुग के दार्शनिक
ऊमेओ डिज़ाइन संस्था

**ऊमेओ डिज़ाइन संस्था** ऊमेओ विश्वविद्यालय में एक संस्था है। यह 1989 में खुली थी।
ऊमेओ डिज़ाइन संस्था ऊमेओ विश्वविद्यालय के मुख्य कैंपस और ऊमेओ शहिर के केंद्र के बीच में स्थित है।

ऊमेओ डिज़ाइन संस्था ऐसा इकलोता स्कैन्डिनेवियन स्कूल है जिसको बिजनसवील मैगजीन ने दुनिया के 60 सभ से अच्छे डिज़ाइन स्कूल में से एक रखा है (2006, 2007 ਅਤੇ 2009), और इसको दुनिया को 18 सभ से अच्छे स्कूलों में से एक भी कहा गया है। 2011 में इसको रेड डाट संस्था द्वारा "यूरोपा और अमेरिका" क्षेत्र का दूसरा सभ से अच्छा डिज़ाइन स्कूल माना गया और 2012 में इसने प्रथम स्थान प्राप्त किया।

## सन्दर्भ

श्रेणी:स्वीडन के विश्वविद्यालय
श्रेणी:स्वीडन
सशक्तीकरण

**सशक्तीकरण** लोगों में और समुदायों में स्वायत्तता और आत्मनिर्णय के स्तर को बढ़ाने के लिए डिज़ाइन किए गए उपायों का एक सेट है, ताकि वे अपने स्वयं के अधिकार पर कार्य करने के लिए एक ज़िम्मादार और स्व-निर्धारित तरीके से अपने हितों का प्रतिनिधित्व कर सकें। किसी व्यक्ति, समुदाय या संगठन की आर्थिक, राजनीतिक, सामाजिक, शैक्षिक, लैंगिक, या आध्यात्मिक शक्ति में सुधार को सशक्तीकरण कहा जाता है।

सशक्तीकरण अभियान के रूप में आत्म-सशक्तीकरण की प्रक्रिया और लोगों के पेशेवर समर्थन दोनों को संदर्भित करता है, जो उन्हें शक्तिहीनता और प्रभाव की कमी की भावना को दूर करने और अपने संसाधनों को पहचानने और उपयोग करने में सक्षम बनाता है। यह विशेष रूप से किसी के जीवन को नियंत्रित करने और किसी के अधिकारों का दावा करने के लिए एक मज़बूत और अधिक आत्मविश्वास बनने की प्रक्रिया है।

## सन्दर्भ
एडविन आस्टिन अबे

**एडविन आस्टिन अबे** (Edwin Austin Abbey ; १८५२ - १९११), संयुक्त राज्य अमरीका का चित्रकार था। 

वह फ़िलाडेल्फ़िया में उत्पन्न हुआ था। ललित कलाओं की पेंसिलवेनिया अकादमी से चित्रणकला सीखकर उसने पुस्तकों को सचित्र करने का कार्य शुरू किया। राबर्ट हेरिक, गोल्डस्मिथ, शेक्सपियर आदि की कृतियों को सचित्र करने से उसकी खासी ख्याति हुई। उसके जलचित्र और पेस्टलचित्र भी बड़े सफल हुए। १८९८ ई. में वह आर.ए. (रायल अकादमी) का सदस्य हो गया। उसके जलचित्रों में प्रधान 'टोनहिन आँख', 'अक्टूबर का गुलाब', 'पुराना गीत' हैं। वैसे ही पेस्टल चित्रों में प्रधान 'बीट्रिस' ओर 'फ़िलिस' हैं। उसके तैलचित्रों में सुंदरतम शायद 'मई की एक सुबह' है। उसने भित्तिचित्रण भी किए। बोस्टन संग्रहालय में सुरक्षित उसके चित्र 'पवित्र ग्रेलद की खोज' तो प्रभूत सुंदर बन पड़ा है।

श्रेणी:चित्रकार
श्रेणी:1852 में जन्मे लोग
श्रेणी:१९११ में निधन
निशा देसाई बिस्वाल

**निशा देसाई बिस्वाल** एक भारतीय-अमेरिकी हैं जो संयुक्त राज्य अमेरिका में दक्षिण और मध्य एशियाई मामलों की सहायक सचिव हैं। पहले वो यूएसएआईडी की सहायक प्रशासक थीं। उन्हें 19 जुलाई 2013 को अमेरिकी राष्ट्रपति बराक ओबामा ने उन्हें दक्षिण और मध्य एशियाई मामलों की सहायक सचिव के लिए नामित किया। बिस्वाल अमेरिका में जन्मी लेकिन उनके माता-पिता भारत के हैं।
thumb|right|अन्यों के साथ बिस्वाल।
## सन्दर्भ

## बाहरी कड़ियाँ
*Nisha Desai Biswal Profile on DC 40 Under 40 International Development Leaders
*

श्रेणी:जीवित लोग
श्रेणी:भारतीय मूल के अमेरिकी
श्रेणी:1968 में जन्मे लोग
अजीत डोभाल

**अजीत कुमार डोवल**, आई.पी.एस. (सेवानिवृत्त), भारत के राष्ट्रीय सुरक्षा सलाहकार हैं। वे 30 मई 2014 से इस पद पर हैं। डोवल भारत के पांचवे राष्ट्रीय सुरक्षा सलाहकार हैं। इससे पहले शिवशंकर मेनन भारत के राष्ट्रीय सुरक्षा सलाहकार थे।

## प्रारम्भिक शिक्षा
अजीत डोवल के शुरुआती दिनों के बारे में बहुत कम जानकारी है। उनका जन्म 1945 में उत्तराखण्ड के पौड़ी गढ़वाल में एक गढ़वाली परिवार में हुआ। उनके पिता भारतीय सेना के एक अधिकारी थे। उत्तर प्रदेश के पूर्व मुख्यमन्त्री और कांग्रेस नेता हेमवती नन्दन बहुगुणा उनकी मां के चचेरे भाई थे। डोवल की पढ़ाई राजस्थान के अजमेर मिलिट्री स्कूल में हुई। इसके बाद उन्होंने आगरा विश्वविद्यालय से अर्थशास्त्र में एमए किया और पोस्ट ग्रेजुएशन करने के बाद वे आईपीएस की तैयारी में लग गए।

## करियर
वे केरल कैडर से 1968 में वे भारतीय पुलिस सेवा के लिए चुन लिए गए । कोट्टायम में प्रशिक्षण के बाद उन्हें तालास्सेरी का अपर पुलिस अधीक्षक नियुक्त किया गया। 
 
2005 में इंटेलिजेंस ब्यूरो के मुख्य के पद से सेवानिवृत्त हुए। वे सक्रिय रूप से मिजोरम, पंजाब और कश्मीर में उग्रवाद विरोधी अभियानों में शामिल रहे हैं।

## समान एवं पुरस्कार
*1974 में अपनी सेवा के छठे साल में डोवल को पुलिस पदक हासिल हुआ।

## सन्दर्भ

श्रेणी:भारत के राष्ट्रीय सुरक्षा सलाहकार
श्रेणी:1945 में जन्मे लोग
श्रेणी:जीवित लोग
श्रेणी:गढ़वाली लोग
रोडासल

**रोडासल** ऊमेओ नगरपालिका का एक छोटा इलाका है। इसकी जनसंख्या 100 के करीब है। इसके नजदीक के शहिर इस तरह हैं; तावेलसजो (10 कि.मी.), विंडैलन (21 कि.मी.), वानास (26 कि.मी.) और ऊमेओ (38 कि.मी.)। यह रोडाबिगडन में आता है जिस में ब्लोमडाल, रोडालीडेन, रोडानास, वास्त्रा ओवरोडा, आलगलंड और ओवरोडा के गाँव शामिल होते हैं। रोडासल में एक प्राइमरी स्कूल, पैट्रोल पंप, समुदाय केंद्र, छोटे मोटे व्यपार और कुछ फ़ार्म मौजूद हैं।

## सन्दर्भ

## बाहरी स्रोत
*गाँव की वेबसाइट स्वीडिश

श्रेणी:स्वीडन के शहर
भारत के राष्ट्रीय सुरक्षा सलाहकार

**भारत का राष्ट्रीय सुरक्षा सलाहकार** भारत की राष्ट्रीय सुरक्षा परिषद का वरिष्ठ अधिकारी होता है, और राष्ट्रीय सुरक्षा नीति और अंतर्राष्ट्रीय मामलों पर भारत के प्रधानमंत्री का मुख्य सलाहकार होता है। राष्ट्रीय सुरक्षा सलाहकार भारत के वरीयता क्रम में सातवें स्थान पर होता है और उसे केंद्रीय कैबिनेट मंत्री का दर्जा प्राप्त होता है। वर्तमान में राष्ट्रीय सुरक्षा सलाहकार के पद पर अजीत डोभाल आसीन हैं।

## राष्ट्रीय सुरक्षा परामर्शदाताओं की सूची

## सन्दर्भ

3.  अजित डोभाल राष्ट्रीय सुरक्षा सलाहकार पुनर्निर्वाचित www.generalnowlege.com-6 june 2019

*
सुजाता सिंह

श्रीमति **सुजाता सिंह** एक भारतीय विदेश सेवा (आईएफएस) अधिकारी हैं। वे 1 अगस्त 2013 से 29 जनवरी 2015 तक भारत की विदेश सचिव रह चुकी हैं। इससे पूर्व वे जर्मनी में भारत की राजदूत थीं।

## सन्दर्भ

श्रेणी:भारत के विदेश सचिव
श्रेणी:जर्मनी में भारत के राजदूत
श्रेणी:जीवित लोग
श्रेणी:महिला राजदूत
श्रेणी:1954 में जन्मे लोग
भारत के विदेश सचिव

**भारत का विदेश सचिव** भारत का शीर्ष राजनयिक और विदेश मंत्रालय का प्रशासनिक प्रमुख होता है। यह पद भारत सरकार के सचिव स्तर के एक भारतीय विदेश सेवा अधिकारी के पास होता है। विनय मोहन क्वात्रा एक भारतीय राजनयिक हैं और वर्तमान में मई 2022 से हर्ष वर्धन श्रृंगला के स्थान पर भारत के विदेश सचिव के रूप में कार्यरत हैं।

## भारत के विदेश सचिवों की सूची

## इन्हें भी देखें
*
*भारत के कैबिनेट सचिव
*भारत के गृह सचिव
*भारत के रक्षा सचिव
*भारत के वित्त सचिव
*भारत के राष्ट्रीय सुरक्षा सलाहकार

## सन्दर्भ

## बाहरी कड़ियाँ
* विदेश मंत्रालय का आधिकारिक जालस्थल

श्रेणी:भारत के विदेश सचिव
श्रेणी:भारत के वैदेशिक सम्बन्ध
श्रेणी:भारत सरकार
व्यावहारिक मनोविज्ञान

अंगूठाकार|मनोविज्ञान्
मनोवैज्ञानिक सिद्धांतों का विभिन्न मानवीय समस्याओं के सुलझाने में प्रयोग करना **व्यावहारिक मनोविज्ञान** (Applied psychology) के क्षेत्र में आता है। व्यावहारिक मनोविज्ञान, मनोविज्ञान का ही एक पहलू है। हैपनर के अनुसार, ‘‘व्यावहारिक मनोविज्ञान के लक्ष्य मानव क्रियाओं का वर्णन, भविष्य कथन और मानव क्रियाओं पर नियंत्रण है जिससे हम अपने जीवन को बुद्धिमता पूर्वक समझ सकें और निर्देशित कर सकें तथा दूसरे के जीवन को प्रभावित कर सकें।’’ जिस तरह विज्ञान के सैद्धांतिक तथा व्यावहारिक दोनों पहलू होते हो उसी प्रकार मनोविज्ञान में सैद्धांतिक के साथ-साथ व्यावहारिक पहलू भी है।

## व्यावहारिक मनोविज्ञान की ऐतिहासिक पृष्ठभूमि एवं विकास
पैटर्सन (1940) ने अपने लेख 'अप्लायड साइक्लोजी कम्स टू एज (Applied Psychology Comes to Age) में व्यावहारिक मनोविज्ञान के इतिहास के विकास पर प्रकाश डाला। उनके अनुसार व्यावहारिक मनोविज्ञान का विकास चार चरणों में हुआ है। ये चरण हैं - गर्भावस्था, जन्म, बचपन तथा युवावस्था।

### प्रथम चरण : गर्भावस्था
पैटर्सन के अनुसार 1882 से लेकर 1917 तक मनोविज्ञान का विकास व्यावहारिक मनोविज्ञान के गर्भावस्था का काल था। इस काल में गाल्टन, केटेल और बिने का योगदान महत्वपूर्ण था। इस काल में अमेरिका जैसे कई देश प्रथम विश्वयुद्ध में लगे हुए थे।

### द्वितीय चरण : जन्मकाल
पैटर्सन ने 1917 से 1918 तक के समय को व्यावहारिक मनोविज्ञान का जन्मकाल माना है और इस काल में कई मनोवैज्ञानिक परीक्षणों का निर्माण हुआ। इस काल में ही अमेरिका जैसे देशों ने सेना में भर्ती के लिए मनोवैज्ञानिक परीक्षणों का उपयोग किया। इसी काल में सैनिकों के चुनाव के लिए आर्मी-अल्फा और आर्मी-बीटा परीक्षणों का जन्म हुआ। अल्फा परीक्षण अधिकारी वर्ग के लिए तथा बीटा परीक्षण जवानों व अनपढ़ लोगों के लिए उपयोग में लाये गए।

### तीसरा चरण : बाल्यावस्था
पैटर्सन के अनुसार सन् 1918 से 1937 तक मनोविज्ञान के विकास के काल को व्यावहारिक मनोविज्ञान की बाल्यावस्था मानी जानी चाहिए। इसी काल में 1937 में अमेरिका में व्यावहारिक मनोविज्ञान के एक राष्ट्रीय संस्थान की स्थापना हुई जिसका उद्देश्य राष्ट्रीय सुधार में मनोविज्ञान के व्यवहार को बढ़ावा देना था।

### चौथा चरण : युवावस्था
सन् 1937 के बाद व्यावहारिक मनोविज्ञान ने अपनी युवावस्था में प्रवेश किया। तब से आज तक इसका क्षेत्र बढ़ता ही जा रहा है। वर्तमान काल में मानव के जीवन के कई क्षेत्रों में इसका उपयोग हो रहा है।

## व्यावहारिक मनोविज्ञान के क्षेत्र
आधुनिक युग में व्यावहारिक मनोविज्ञान का क्षेत्र बराबर बढ़ता जा रहा है। उस हर क्षेत्र में जहां मानव जीवन में मनोवैज्ञानिक सिद्धान्तों का प्रयोग किया जा सकता है वहां व्यावहारिक मनोविज्ञान का भी क्षेत्र है। अतः व्यावहारिक मनोविज्ञान का क्षेत्र बड़ा व्यापक एवं विस्तृत है। परन्तु इसके क्षेत्र को निम्नलिखित मुख्य भागों में बांटा जा सकता है-

1. मानसिक स्वास्थ्य एवं चिकित्सा

2. सामाजिक समस्याएं 

3. शिक्षा 

4. परामर्श तथा निर्देशन (Counseling psychology)

5. उद्योग एवं व्यापार (Industrial and organizational psychology)

6. सेवाओं या नौकरियों में चुनाव

7. अपराध निरोध

8. सैनिक क्षेत्र

9. राजनैतिक क्षेत्र

10. विश्व शांति (Peace psychology)

11. यौन शिक्षा

12. क्रीड़ा या खेल क्षेत्र (Sport psychology)

13. विज्ञापन

## सन्दर्भ

*
श्रेणी:मनोविज्ञान की शाखाएँ
वानोर्टपार्कसेन, ऊमेओ

**वानोर्टपार्कसेन** केंद्री ऊमेओ, स्वीडन में स्थित एक पार्क है।

## इतिहास
यह पार्क 1858 में ऊमेओ गार्डन सोसाइटी द्वारा बनाया गया था। पर यह पार्क 1888 में लगी आग में सड़ गया था। इसको दुबारा बनाया गया और इसको इसका मौजूदा नाम और शक्ल 1985 में इसके पुनर-निर्माण के बाद मिली।

## सन्दर्भ
*वानोर्टपार्कसेन संबंधित तथ्य (स्वीडिश)

श्रेणी:स्वीडन
साहिर होशियारपुरी

**साहिर होशियारपुरी** () जन्म नाम: **राम प्रकाश** () (मार्च 1913 - 12 अगस्त 1994), भारत से उर्दू के एक शायर थे। उन्होंने शायरी की कई पुस्तकें लिखी है, जो मुख्य रूप से ग़ज़ल है। इसके अलावा, उनकी कई गज़लें जगजीत सिंह सहित प्रमुख गायकों द्वारा गई गई है।
## सन्दर्भ

श्रेणी:उर्दू शायर
श्रेणी:भारतीय शायर
श्रेणी:1913 में जन्मे लोग
अमजद हैदराबादी

**अमजद हुसैन** (&lrm;; 1878–1961), लेखकीय नाम: **अमजद हैदराबादी** (), भारत के हैदराबाद से उर्दू और फारसी के शायर थे।
## सन्दर्भ

श्रेणी:उर्दू शायर
श्रेणी:भारतीय शायर
उछलिया

**उछलिया** भारत के महाराष्ट्र राज्य की एक जाति है। इस जाति के लोगों को 'भामता' या 'गाँठचोर' भी कहते हैं। ये महाराष्ट्री-मिश्रित तेलुगु बोलते हैं। इसी से कुछ विद्वान् इनको मूल तेलुगु प्रांत मानते हैं। लेकिन इनके रीति-रिवाज, मान्यताओं और शारीरिक बनावट से समाजशास्त्री इस निष्कर्ष पर पहुँचे हैं कि ये उत्तर भारत से आए हैं और राजपूतों की संतान हैं। बरार, गुजरात और पश्चिम भारत में भी उछलिया जाति के लोग काफी संख्या में मिलते हैं। अनेक रूप बनाए ये सैकड़ों कोस तक लोगों को ठगते घूमते हैं। सेंध लगाने या डाका डालने से ये दूर रहते हैं क्योंकि ऐसा करने पर इन्हें जातिबहिष्कृत कर दिया जाता है। संतानोत्पत्ति पर ये सट्बाई की पूजा करते हैं और मुंडन संस्कार के समय इनके यहाँ जातिभोज देने का विधान है। बालविवाह का प्रचलन है और विवाह के समय वरपक्ष की ओर से कन्यापक्ष को कुछ रुपए दिए जाते हैं। मृतकों को जलाया जाता है।

श्रेणी:भारत की मानव जातियाँ
काज़िम जरवली

**काज़िम जरवली** () (जन्म: जून, 1955) भारत से उर्दू भाषा के शायर हैं।उन्होंने कविता की कई पुस्तकें लिखी है और उनके साहित्यिक काम के लिए उन्हें कतिपय पुरस्कार प्राप्त हुए है।
## सन्दर्भ

## बाहरी कड़ियाँ
*काज़िम जरवली का व्यक्तिगत जालस्थल
श्रेणी: उर्दू शायर
श्रेणी: भारतीय शायर
फहीम जोगापुरी

**फहीम जोगापुरी** (जन्म: 12 मार्च 1956) भारत से एक उर्दू भाषा के शायर हैं। उनका जन्म सिवान, बिहार में हुआ। वे उर्दू विषय से स्नातकोत्तर हैं। वे अपनी पुस्तकें 'नावेद-ए-सहर' और 'अधूरी बात' से चर्चित हुए।

## सन्दर्भ

श्रेणी: उर्दू शायर
श्रेणी: भारतीय शायर
मल्लिनाथ (बहुविकल्पी)

**मल्लिनाथ** से निम्नलिखित व्यक्तियों का बोध होता है-

* **[[मल्लिनाथसूरि]]** - अभिज्ञानशाकुन्तलम् आदि पंचमहाकाव्यों के भाष्यकार

* **[[मल्लिनाथ]]** - उन्नीसवें तीर्थंकर

* **[[रावल मल्लिनाथ]]** - राजस्थान के लोकनायक 

; टिप्पणी
वात्स्यायन का एक नाम 'मल्लनाग' भी है।
रावल मल्लिनाथ

**रावल मल्लिनाथ** राजस्थान के लोकसन्त हैं। उनका जन्म  1358 ई. में बाडमेर जिले के महवानगर के शासक राव शल्काजी के ज्येष्ठ पुत्र के रूप में हुआ था। वह और उनकी पत्नी रानी रूपादे को पश्चिमी राजस्थान में लोग सन्त की तरह पूजते हैं।  रानी रुपादे ने सामाजिक भेदभाव को कम करने का कार्य किया। तिलवाड़ा (बाड़मेर) में मल्लिनाथ जी का प्रसिद्ध मंदिर है। यहाँ हर वर्ष चैत्र कृष्णा एकादशी से पन्द्रह दिन तक मेला लगता है। यह राजस्थान का सबसे प्राचीन पशु मेला है जहां पर सभी पशुओं का क्रय-विक्रय होता है, इसमें भी विशेषकर थारपारकर गाय अधिक खरीदी बेची जाती है। मल्लिनाथ जी ने कूडा पंथ की स्थापना की । मालाणी एक्सप्रेस नाम से रेलगाड़ी इन्हीं के नाम पर चलती है।

मल्लीनाथजी को सिद्भपुरुष, चमत्कारिक योद्धा के उपनामों से तथा लोक मानस में इन्हें 'त्राता' (रक्षक) के रूप में जाना जाता है । बाडमेर जिले के "मालाणी" क्षेत्र का नाम इन्हीं के नाम पर पड़ा। **[https://marupedia.com/Rawal_Mallinath रावल मल्लिनाथ]** की समाधि स्थल बाड़मेर के **तिलवाड़ा गांव ([[लूणी नदी|लूनी नदी]] के किनारे)** में स्थित है। 

मल्लीनाथ जी के ताऊ ' कान्हड़दे ‘ (मारवाड़ शासक) थे । मल्लीनाथ जी के गुरु का नाम उगमसिंह  भाटी था । इनकी पत्नी का नाम रूपादे था । मल्लीनाथ जी निर्गुण निराकार ईश्वर को मानते थे । भगवान श्री मल्लिनाथ जी ने हमेशा सत्य और अहिंसा का अनुसरण किया और अनुयायियों को भी इसी राह पर चलने का सन्देश दिया। फाल्गुन माह शुक्ल पक्ष की द्वितीया तिथि को 500 साधुओं के संग इन्होनें सम्मेद शिखर पर निर्वाण (मोक्ष) को प्राप्त किया था।

1378 में मालवा के सूबेदार निजामुद्दीन की सेना को मल्लिनाथ जी ने पराजित किया था । मल्लीनाथ जी ने अपने भतीजे राव चूड़ा की मंडोर व नागौर जीतने में मदद की ।

रावल मल्लीनाथ के वंशज वर्तमान में ठिकाना जसोल एवं सिणधरी के आसपास क्षेत्र में रहते हैं एवं महेवा के कारण उनके वंशजों को महेवचा कहा गया कालांतर में महेवचा से महेचा शब्द का प्रयोग होने लगा...

## इन्हें भी देखें
*मल्लिनाथसूरि -- संस्कृत के पंचमहाकाव्यों के टीकाकार
*मल्लिनाथ -- जैन धर्म के १७वें तीर्थंकर

श्रेणी:भारत के सन्त
किशोर भानुशाली

**किशोर भानुशाली** भारतीय अभिनेता हैं जो हिन्दी फ़िल्मों में अभिनय करते हैं। वो बॉलीवुड अभिनेता देव आनन्द के हमशक्ल हैं और वो देव आनन्द की आवाज भी उन्हीं का स्वाँग भी करते हैं। उन्होंने *हम हैं खलनायक*, *जय माँ करवा चौथ* जैसी विभिन्न फ़िल्मों में मुख्य अभिनेता का अभिन्य किया है जबकि *रामगढ़ के शोले* जैसी फ़िल्मों में केन्द्रिय भूमिका में रहे हैं।

## पूर्व जीवन
वो मूल रूप से उत्तर प्रदेश के हैं। उन्होंने हिन्दी फ़िल्मों में स्वर्गीय फ़िल्म अभिनेता देव आनन्द का स्वांग आरम्भ कर दिया।

## फ़िल्में

### अभिनेता
**[[खाकी (2004 फ़िल्म)|ख़ाकी]]* (2004)
* दाल में कुछ काला है (2012)
* अपार्टमेंट: रेंट एट योवर ऑवन रिश्क (2010) 
* शॉर्टकट - द कोन इज़ ऑन (2009) 
* खुशबू: द फ्रेग्रेन्स ऑफ़ लव (2008) 
* मिस्टर हॉट मिस्टर कूल (2007) 
* खंज़र (2003)
* प्यार दीवाना होता है (2002) 
* इत्तफ़ाक (2001) 
* गुमनाम क़ातिल (2001) 
* क़ातिल हसीनों का (2001)
* महारानी (2001) 
* *सीआईडी*
* द केश ऑफ़ द हिडन स्निपर: भाग 2 (2000)
* ग्लैमर गर्ल (2000)
* खरीदार (2000) 
* शिकार (2000)
* फूल और आग (1999)
* जय हिन्द: द प्राइड (1999)
* खूनी इलाका: द प्रोहोबिटेड एरिया (1999) 
* बड़े मियाँ छोटे मियाँ (1998) 
* ज़ुल्म-ओ-सितम (1998)
* घरवाली बाहरवाली (1998) 
* दो हज़ार एक (1998) 
* हत्यारा (1998) 
* प्यासी आत्मा
* दाल में कालाअ (टेलीफ़िल्म)
* मिस्टर एंड मिसेज़ खिलाड़ी (1997)
* महानता: द फ़िल्म (1997)
* मोहब्बत (1997)
* हम हैं खलनायक (1996)
* खिलाड़ियों का खिलाड़ी(1996) 
* बरसात (1995)
* डांस पार्टी (1995)
* सबसे बड़ा खिलाड़ी (1995) 
* जवाब (1995) 
* फौजी (1995)
* बेवफ़ा सनम (1995) 
* करन अर्जुन (1995) 
* बाली उमर को सलाम (1994)
* संगदिल सनम (1994)
* जय माँ करवा चौथ (1994)
* हंसते खेलते (1994)
* पथरीला रास्ता (1994)
* गोपी किशन (1994)
* औलाद के दुश्मन (1993)
* फूलन हसीना रामकली (1993) 
* प्यार प्यार (1993)
* जागृति (1992)
* निश्चय (1992)
* पायल किशोर (1992) 
* युद्धपथ (1992)
* दिल का क्या कसूर (1992)
* स्वर्ग यहाँ नर्क यहाँ (1991) 
* रामगढ़ के शोले (1991)
* कर्ज़ चुकाना है (1991)
* बाग़ी: ए रिबल फ़ॉर लव (1990) 
* दिल (1990) 
* कसम धंधे की (1990)

## सन्दर्भ

## बाहरी कड़ियाँ
* 

श्रेणी:1977 में जन्मे लोग
श्रेणी:हिन्दी अभिनेता
श्रेणी:जीवित लोग
श्रेणी:भारतीय फ़िल्म अभिनेता
ब्रजनाथ रथ

अंगूठाकार|ब्रजनाथ रथ
**ब्रजनाथ रथ** (१२ जनवरी १९३६ – ३१ मई २०१४) भारतीय कवि थे जो ओडिया भाषा में लिखते थे। ब्रजनाथ रथ को ओडिया साहित्य अकादमी पुरस्कार, विशुभा पुरस्कार, गोकरनिका पुरस्कार, दक्षिण कोरियाई राजदूत, ग्लोबल कोर्परेशन सोसाइटी इंटरनेशनल, सियोल, कोरिया गणराज्य द्वारा दिया गया प्रथम सुन्दरमणि साहित्य पुरस्कार सहित विभिन्न पुरस्कारों से अन्तर्राष्ट्रीय पहचान मिली।

रथ को २०१० में उपहासात्मक और दार्शनिक विधा की प्रगतिशील कविता संग्रह सामान्य असामान्य के लिए २०१० में टैगोर साहित्य पुरस्कार से नवाजा गया।

३१ मई २०१४ को उनका ७८ वर्ष की आयु में निधन हो गया।
## सन्दर्भ

श्रेणी:1936 में जन्मे लोग
श्रेणी:२०१४ में निधन
डिफरेंट स्ट्रोक्स

**डिफरेंट स्ट्रोक्स** (अंग्रेजी: **Diff'rent Strokes**) पर प्रसारित कि एक अमेरिकी टेलीविजन सिटकॉम है एनबीसी से ३ नवंबर १९७८, को ४ मई, १९८५ और पर एबीसी से २७ सितम्बर, १९८५, को ७ मार्च, १९८६।

यह १९९५ से १९९९ के माध्यम से सोनी एंटरटेनमेंट चैनल और दूरदर्शन पर भारत में प्रसारित किया गया है, हिंदी में डब की गई।

## पात्र

### हिंदी डबिंग क्रेडिट
*एयर की तारीख: १९९५-१९९८
*डबिंग स्टूडियो: ????
*चैनल: सोनी एंटरटेनमेंट चैनल और दूरदर्शन
*डायरेक्टर: ????
*अनुवादक: ????

## सन्दर्भ

## बाहरी कड़ियाँ
* 

श्रेणी:अंग्रेज़ी भाषा के टीवी कार्यक्रम
श्रेणी:दशक 1970 की अमेरिकी टेलिविज़न शृंखलाएँ
श्रेणी:दशक 1980 की अमेरिकी टेलिविज़न शृंखलाएँ
पी॰ रामदास

**पी॰ रामदास** (1933–2014) भारतीय फिल्म निर्देशक और पठकथा लेखक थे।

## सन्दर्भ

श्रेणी:२०१४ में निधन
श्रेणी:1933 में जन्मे लोग
श्रेणी:भारतीय फ़िल्म निर्देशक
श्रेणी:पटकथा लेखक
हांस माकार्ट

right|thumb|300px|हांस माकार्ट
right|thumb|300px|हांस माकार्ट की एक पेंटिंग

**हांस माकार्ट** (Hans Makart ; १८४०-१८८४) आस्ट्रिया का १९वीं शताब्दी का श्रेष्ठ चित्रकार, डिजाइनर और सज्जाकार था।

हांस माकार्ट का जन्म साल्जबर्ग में हुआ था। जब इसने वियना कला अकादमी में प्रवेश किया, जर्मन कला का बौद्धिक स्तर ऊँचा था, फिर भी वहाँ अकादमी कला का ही प्रचलन था। रंगों की तीव्र भावासक्ति के कारण माकार्ट वियना छोड़कर म्यूनिख में दो साल रहा। कला पथदर्शक पाइलॉटी का ध्यान भी उसके चित्रों की ओर गया। अपनी कृतियों में आलंकारिक शैली को उसने अपनाया। वियना के राजा ने उसका 'रोमिओ जूलिएट' शीर्षक चित्र खरीदकर उसे वियना आने के लिये निमंत्रित किया। फिर तो वियना के कलाजगत् में वह अग्रणी माना जाने लगा। उसके विशाल चित्रों के रंग आह्लाददायी थे और रंगों की चमक में एक मोहक शक्ति थी। किंतु सस्ते रंगों का उपयोग करने से उसकी कृतियाँ नष्ट हो गई है, वियेना, बर्लिन, हंबर्ग और स्टटगार्ट की आर्ट गेलरियों में उसकी कृतियाँ सुरक्षित हैं। उसके कई प्रसिद्ध चित्रों में 'क्लिओपेट्रा का अंत' भी एक है।

श्रेणी:चित्रकार
मन की आवाज-प्रतिज्ञा

**[[ मन की आवाज-प्रतिज्ञा|प्रतिज्ञा]]** धारावाहिक सामाजिक कुप्रथाओं एवं कुरीतियों के बारे में दर्शकों की सोच बदलने का एक प्रयास है।

=***कथानक***=
इसकी कहानी दो परिवारों (ठाकुर एवं सक्सेना परिवार) के आसपास घूमती रहती है। ठाकुर परिवार पूरे इलाहाबाद में अपनी शक्ति का लोहा मनवाता है। वे सदा औरतों को अपने पैरों नीचे दबाए रखना चाहते हैं। ठाकुर परिवार के कृष्णा (अरहान बहल) को प्रतिज्ञा सक्सेना (पूजा गौर) से प्यार हो जाता है। इच्छा ना होते हुए भी प्रतिज्ञा को उससे विवाह करना पड़ता है। बदले में**आदर्श सक्सेना**(प्रतिज्ञा का भाई)**कोमल**(कृष्णा की बहन) से शादी कर लेता है। शादी के कुछ समय बाद**प्रतिज्ञा**को**कृष्णा**से लगाव हो ही जाता है। बाद में**एक के बाद एक**रोमांचक घटनाएं होती है।

=***पात्र***=

श्रेणी:स्टार प्लस के धारावाहिक
श्रेणी:भारतीय टेलीविजन धारावाहिक
श्रेणी:भारतीय स्टार टीवी कार्यक्रम
भारत के प्राकृतिक प्रदेश

**भारत के प्राकृतिक प्रदेश** से तात्पर्य भारत को प्राकृतिक तत्वों जैसे उच्चावच, जलवायु की विशेषताएँ, मिट्टियाँ इत्यादि के समेकित आधार पर प्रदेशों में विभाजन से है। कई भूगोलवेत्ताओं द्वारा लगभग सारी प्राकृतिक विशेषताओं को ध्यान में रखते हुए भारत का प्रदेशों में विभाजन किया गया है। इनमें मैकफरलेन, बेकर (१९२८),एल॰ डडले स्टाम्प (१९२८), स्पेट (१९५४) और आर॰ एल॰ सिंह (१९७१) का वर्गीकरण प्रमुख हैं। इनमें से कुछ को सही अर्थों में प्राकृतिक प्रदेशों में वर्गीकरण नहीं कहा जा सकता क्योंकि इन विद्वानों में से कुछ ने सबसे छोटे स्तर पर प्रदेशों के विभाजन में मानवीय और सांस्कृतिक तत्वों को भी जगह दी है।

मैकफरलेन का वर्गीकरण इस तरह का पहला प्रयास था जो उन्होंने अपनी पुस्तक *इकोनोमिक ज्याग्रफी* में प्रस्तुत किया। 
इसमें उन्होंने भारत को दो बृहद प्रदेशों और सोलह उप-प्रदेशों में विभाजित किया। डडले स्टाम्प का वर्गीकरण मुख्यतया भूमि-आकारिकी और जलवायु के तत्वों पर आधारित है और उन्होंने भारत को तीन बृहत् और २२ उप प्रदेशों में विभाजित किया।

इन विद्वानों के वर्गीकरण के आलावा अन्य कई वर्गीकरण भी प्रचलित हैं। 

## डडले स्टाम्प का वर्गीकरण
ध्यातव्य है कि स्टाम्प महोदय का वर्गीकरण १९२८ ई॰ में प्रकाशित हुआ था और इसमें वर्तमान पाकिस्तान और बांग्लादेश के हिस्से भी सम्मिलित हैं।
 
***(अ)-पर्वतीय भित्ति** 
# उत्तरी पूर्वी पहाड़ियां 
# हिमालय प्रदेश 
# उपहिमालय प्रदेश 
# तिब्बती पठार 
# उत्तरी पश्चिमी शुष्क पहाड़ियां 
# बलूचिस्तान का पठार 
***(ब) उत्तरी मैदान **
# निचली सिन्धु घाटी 
# पंजाब का मैदान 
# गंगा का उपरी मैदान 
# गंगा का मध्य मैदान 
# गंगा का निचला मैदान
# ब्रह्मपुत्र घाटी
***(स) भारतीय पठार **
# कच्छ, सौराष्ट्र और गुजरात
# पश्चिमी तटीय प्रदेश 
# कर्नाटक 
# पूर्वी सरकार 
# दक्कन प्रदेश 
# लावा प्रदेश 
# उत्तरी पूर्वी पठारी भाग 
# मध्य भारत प्रदेश 
# राजपुताना का पठार
# थार की मरुभूमि

## आर॰ एल॰ सिंह का वर्गीकरण
आर॰ एल॰ सिंह ने अपनी पुस्तक *भारत का प्रादेशिक भूगोल* में भारत को प्रदेशों में बाँटने का सबसे महत्वपूर्ण प्रयास किया है हाँलाकि इनके वर्गीकरण में सबसे सूक्ष्म स्तरीय प्रदेशों को प्राकृतिक नहीं कहा जा सकता क्योंकि इनमें मानवीय तत्वों और क्रियाकलापों को भी स्थान बनाया गया है।

इन्होंने भारत को ४ बृहत्, २८ मध्यम, ६७ प्रथम क्रम, १९२ द्वितीय क्रम और ४८४ तृतीय क्रम के प्रदेशों में विभाजित किया है इसमें बृहत् से लेकर द्वितीय क्रम तक के प्रदेश प्राकृतिक तत्वों के आधार पर हैं अतः प्राकृतिक प्रदेश कहे जा सकते हैं।

 आर.एल. सिंह के अनुसार भारत के वृहद प्रदेश
1. हिमालय पर्वतीय प्रदेश
2. वृहद प्रदेश

1. हिमालय पर्वतीय पदेश.
=

## सन्दर्भ और पुस्तक सूची

श्रेणी:भारत का भूगोल
श्रेणी:पर्यावरण
आन्ध्र प्रदेश पुनर्गठन अधिनियम, २०१४

**आन्ध्र प्रदेश पुनर्गठन अधिनियम, २०१४** आन्ध्र प्रदेश को तेलंगाना और शेष आन्ध्र प्रदेश में विभाजन की घोषणा करने वाला भारतीय संसद का अधिनियम है इस अधिनियम को **तेलंगाना अधिनियम** के नाम से भी जाना जाता है।

## सन्दर्भ

## बाहरी कड़ियाँ
* आधिकारिक जालस्थल पर विधेयक 
* लोक सभा में प्रस्तुत २०१४ का विधेयक संख्या ८ 
* १८ फ़रवरी २०१४ को लोकसभा में पारित विधेयक संख्या ८-सी 

श्रेणी:आन्ध्र प्रदेश
श्रेणी:२०१४ में भारत
मनसर

**मनसर** (Mansar) भारत के महाराष्ट्र राज्य के नागपुर ज़िले की रामटेक तहसील में स्थित एक कस्बा है। यह रामटेक से 5 किमी पश्चिम और नागपुर से 45 किमी पूर्वोत्तर में बसा हुआ है। यह एक ऐतिहासिक पुरातत्व स्थल है।

## पुरातत्व स्थल
मनसर भारत की एक प्रमुख पुरातात्विक महत्त्व का स्थान है। यहाँ खुदाई में वाकटक राजा प्रवरसेन का 'प्रवरपुर' नामक राजमहल तथा 'प्रवरेश्वर' नामक विशाल मंदिर प्रांगण के भग्नावशेष मिले हैं।

## इन्हें भी देखें
* नागपुर ज़िला

## बाहरी कड़ियाँ
* हिडिम्बा टेकरी

## सन्दर्भ

श्रेणी:नागपुर ज़िला
श्रेणी:महाराष्ट्र के गाँव
श्रेणी:नागपुर ज़िले के गाँव
श्रेणी:महाराष्ट्र में पुरातत्व स्थल
श्रेणी:नागपुर ज़िले में पर्यटन आकर्षण
शौकीन (२०१४ फिल्म)

***शौकीन*** अभिषेक शर्मा द्वारा निर्देशित तथा ग्रेजिंग गोट पिकचर्स के बैनर तले अश्विनी यार्डी द्वारा निर्मित एक आगामी बॉलीवुड हास्य फिल्म है। फिल्म में लिसा हैडन और अक्षय कुमार के साथ अन्नू कपूर, परेश रावल और अनुपम खेर की तिकड़ी मुख्य अभिनय भूमिका में हैं। यह बसु चटर्जी निर्देशित और अशोक कुमार, उत्पल दत्त, एके हंगल, रति अग्निहोत्री और मिथुन चक्रवर्ती अभिनीत १९८२ की इसी नाम से बनी फ़िल्म की पुनः कृत्ति है।

## मुख्यshaukeens कलाकार
* अक्षय कुमार
* परेश रावल
* अनुपम खेर
* अन्नू कपूर
* लिसा हैडन
* रति अग्निहोत्री
शरारत

शरारत एक टीवी कार्यक्रम है। जोस्टार प्लस पर शुरू हुआ था 

यह स्टार उत्सव पर शाम 6:00 बजे प्रसारित किया जाता है।

श्रेणी:भारतीय स्टार टीवी कार्यक्रम
रीडिंग रेनबो

**रीडिंग रेनबो** (अंग्रेज़ी: **Reading Rainbow**) एक अमेरिकी बच्चों के टेलीविजन श्रृंखला अमेरिका में पीबीएस पर प्रसारित होता है से ६ जून, १९८३ को १० नवंबर, २००६। श्रृंखला प्रत्येक प्रकरण बाल साहित्य से प्रेरित कहानी पर ध्यान केंद्रित, पढ़ने के लिए बच्चों को प्रोत्साहित करती है।

श्रृंखला के द्वारा प्रस्तुत किया जाता है लिवर बरटॉन, एक सेलिब्रिटी के साथ प्रत्येक प्रकरण। शो से विभिन्न पात्रों के बीच भाव शामिल किया जा सकता है: माइकल अंसारा, स्वाद फलव, बिल कॉस्बी, हल्क होगन, हेक्टर एलीज़ोंडो, पीटर फलक, रिचर्ड गेरे, रिचर्ड लायनेल, भागो डीएमसी, बॉबी म्क्फ्रिन और ज़ेल्डा रुबिनस्टाइन। इंद्रधनुष पढ़ना पीबॉडी पुरस्कार और एमी पुरस्कार छब्बीस, श्रेणी में हैं, जिनमें से दस जीता है "बच्चों के लिए सबसे अच्छा श्रृंखला।" 

खंडों या कहानियों में से एक नंबर के माध्यम से पता लगाया गया था जो एक किताब, या अन्य बच्चों के साहित्य, से एक विषय पर केंद्रित प्रत्येक प्रकरण। इस शो में भी बच्चों को वे पुस्तकालय में गया था जब के लिए देखने के लिए पुस्तकों की सिफारिश की। यह तीसरी सबसे लंबे समय तक चल ​​रहा है बच्चों की श्रृंखला है में पीबीएस इतिहास, के बाद मिस्टर रोजर्स 'नेबरहुड और सीस्मी स्ट्रीट संयुक्त राज्य अमेरिका में। यह भी था पहले पीबीएस शो में से एक प्रसारित किया स्टीरियो में।

## सन्दर्भ

## बाहरी कड़ियाँ
* 
*  (अंग्रेज़ी)
* ReadingRainbow.com रीडिंग रेनबो वेबसाइट द्वारा रर किड्ज़, इंक (अंग्रेज़ी)
* रीडिंग रेनबो अप्प फॉर किंडल फायर पर द अमेज़न अप्पस्टोरे (अंग्रेज़ी)
* रीडिंग रेनबो अप्प के लिए iPad पर एप्पल अप्प स्टोर (अंग्रेज़ी)

श्रेणी:दशक 1980 की अमेरिकी टेलिविज़न शृंखलाएँ
मानसार शिल्पशास्त्र

**मानसार शिल्पशास्त्र** शिल्पशास्त्र का प्राचीन ग्रन्थ है जिसके रचयिता मानसार हैं। इसके 43 वें अध्याय में ऐसे अनेक रथों का वर्णन है जो वायुवेग से चल कर लक्ष्य तक पहुँचते थे। उनमें बैठा व्यक्ति बिना अधिक समय गवाँए गंतव्य तक पहुँच जाता था।  श्री प्रसन्न कुमार आचार्य ने बहुत परिश्रम से मानसर शिल्पशास्त्र को जोड़जोड़कर पुनः निर्मित किया और इसका अंग्रेजी भाषा में अनुवाद किया। यह ग्रन्थ सात भागों में प्रकाशित किया गया।

मानसर शिल्पशास्त्र ब्रह्मा की स्तुति से आरम्भ होता है जो ब्रह्माण्ड के निर्माता हैं। यह ग्रन्थ शिव के तीसरे नेत्र के खुलने पर समाप्त होता है। इसमें लगभग ७० अध्याय हैं जिनमें से प्रथम आठ अध्यायों को एक भाग में रखा गया है। आगे के दस अध्याय दूसरा समूह बनाते हैं। इसके बाद मानसार का केन्द्रीय भाग आता है। अध्याय १९ से अध्याय ३० में एकमंजिला भवन से लेकर १२ मंजिला भवन का वर्नन करते हैं। अध्याय ३१ से अध्याय ५० में वास्तुशिलप (आर्किटेक्चर) की चर्चा है। इसके बाद मूर्तिकला की चर्चा आती है जो अध्याय ५१ से अध्याय ७० तक की गयी है। अध्याय ५१ से अध्याय ७० की सामग्री को मोटे तौर पर दो भागों में बाँटा जा सकता है- अध्याय ५१ से अध्याय ६५ तक एक समूह है तथा अध्याय ६६ से अध्याय ७० तक दूसरा समूह।

## अध्याय
*१ संग्रहः
*२ मानोपकरणविधानम्
*३ वास्तुप्रकरणम्
*४ भूमिसंग्रहविधानम्
*५ भूपरीक्षाविधानम्
*६ शंकुस्थापनलक्षणम्
*७ पदविन्यासलक्षणम्
*८ बलिकर्मविधानम्
*९ ग्रामलक्षणम्
*१० नगरविधानम्
*११ भूमिलम्बविधानम्
*१२ गर्भविन्यासविधानम्
*१३ उपपीठविधानम्
*१४ अधिष्ठानविधानम्
*१५ स्तम्भलक्षणम्
*१६ प्रस्तरविधानम्
*१७ सन्धिकर्मविधानम्
*१८ विमानलक्षणम्
*१९ एकतलविधानम्
*२० द्वितलविधानम्
*२१ त्रितलविधानम्
*२२ चतुस्तलविधानम्
*२३ पंचतलविधानम्
*२४ षट्तलविधानम्
*२५ सप्ततलविधानम्
*२६ अष्टतलविधानम्
*२७ नवतलविधानम्
*२८ दशतलविधानम्
*२९ एकादशतलविधानम्
*३० द्वादशतलविधानम्
*३१ प्राकारविधानम्
*३२ परिवारविधानम्
*३३ गोपुरविधानम्
*३४ मण्डपविधानम्
*३५ शालाविधानम्
*३६ गृहमानस्थानविधानम्
*३७ गृहप्रवेशविधानम्
*३८ द्वारस्थानविधानम्
*३९ द्वारमानविधानम्
*४० राजहर्म्यविधानम्
*४१ राजांगविधानम्
*४२ राजलक्षणम्
*४३ रथलक्षणम्
*४४ शयनविधानम्
*४५ सिंहासनलक्षणम्
*४६ तोरणविधानम्
*४७ मध्यरंगविधानम्
*४८ कल्पवृक्षविधानम्
*४९ मौलिलक्षणम्
*५० भूषणलक्षणम्
*५१ त्रिमूर्तिलक्षणम्
*५२ लिंगविधानम्
*५३ पीठलक्षणम्
*५४ शक्तिलक्षणम्
*५५ जैनलक्षणम्
*५६ बौद्धलक्षणम्
*५७ मुनिलक्षणम्
*५८ यक्षविद्याधरादिलक्षणम्
*५९ भक्तलक्षणम्
*६० हंसलक्षणम्
*६१ गरुडलक्षणम्
*६२ वृषभलक्षणम्
*६३ सिंहलक्षणम्
*६४ प्रतिमाविधानम्
*६५ उत्तमदशतालविधानम्
*६६ मध्यमदशतालविधानम्
*६७ प्रलम्बलक्षणम्
*६८ मधूच्छिष्टविधानम्
*६९ अंगदूषणविधानम्
*७० नयनोन्मीलनलक्षणम्

## सन्दर्भ

## इन्हें भी देखें
* वास्तुकला

## बाहरी कड़ियाँ
*मानसारम् (संस्कृत विकिस्रोत)
*मानसार और अन्य स्थापत्य वेद यहाँ देवनागरी में उपलब्ध हैं।
*भारतीय स्थापत्य एवं कला (गूगल पुस्तक ; लेखक : डॉ उदयनारायण उपाध्याय)

श्रेणी:संस्कृत ग्रन्थ
श्रेणी:वास्तुशास्त्र
तालमान (शिल्पकला)

**तालमान** भारतीय प्रतिमामानविज्ञान (iconometry) की पारम्परिक प्रणाली है जो शिल्पशास्त्रों पर आधारित है। हिन्दू आगम ग्रन्थों (जैसे, कर्णागम) तथा अन्य शिल्पशास्त्रों में देवी-देवताओं की मूर्तियों के विभिन्न अंगों/भागों के माप का अत्यन्त विशद वर्णन मिलता है। 

श्रेणी:वास्तु
स्थलरूप

thumb|right|250px|आस्ट्रेलिया मे स्थित आयर्स चट्टान या उल्लेर्रू का एक दृश्य
thumb|right|250px|अर्जेंटीना मे स्थित एक शंक्वाकार पहाड़ी

**स्थलरूप** अथवा **स्थलाकृति** (अंग्रेज़ी: Landform) भूगोल और अन्य पृथ्वी विज्ञानों में प्रयुक्त शब्द है जिसका आशय एक भू-आकृतिक इकाई से है जिसे सामान्यतः उसकी धरातलीय बनावट अर्थात आकृति के द्वारा पहचाना जाता है। सामान्य भाषा में जमीन की ऊँचाई-निचाई द्वारा जो आकृतियाँ बनती हैं उन्हें स्थलरूप कहते हैं।

## वर्गीकरण
इनको इनके आकार के आधार पर कई श्रेणियों में बाँटा जाता है:

***प्रथम क्रम के स्थलरूप** में महाद्वीप और महासागर आते हैं, 
***द्वितीय क्रम के स्थलरूप** में पर्वत, मैदान और पठार, तथा 
***तृतीय क्रम के स्थलरूप** में अत्यधिक छोटे स्थलरूप जैसे घाटी, शिखर, प्रपात, बालुका स्तूप, गोखुर झील इत्यादि।

स्थलरूप स्थायी नहीं होते बल्कि इनमें सतत् परिवर्तन होता रहता है।

इनका अध्ययन करने वाला विज्ञान भू-आकृति विज्ञान कहलाता है जो भूगोल की एक शाखा है। भूगर्भशास्त्र या भूविज्ञान में इस तरह के अध्ययन को पर्यावरणीय भूगर्भशास्त्र/पर्यावरणीय भूविज्ञान कहते हैं।

## इन्हें भी देखें
भू-आकृति विज्ञान

## सन्दर्भ

श्रेणी:भू-आकृति विज्ञान
श्रेणी:स्थलरूप
श्रेणी:भूगोल